S-1010/2011

Mál þetta, sem dómtekið var 24. október 2011, er höfðað með ákæru lögreglustjórans á höfuðborgarsvæðinu, útgefinni 13. september 2011, á hendur H-kvk-þgf R-kvk-þgf H-kvk-þgf, kt. 000000-0000, Daggarvöllum 4a, Hafnarfirði

„Fyrir eftirtalin þjófnaðarbrot framin á árinu 2011:

1. Sunnudaginn 10. apríl, í verslun Krónunnar, Bíldshöfða 20, Reykjavík, stolið sælgæti samtals að verðmæti kr. 798.

(M. 007-2011-2143)

2. Miðvikudaginn 13. apríl, í verslun Intersport, Skógarlind 2, Kópavogi, stolið peysu af gerðinni Nike sprint jacket, að verðmæti kr. 12.490.

(M. 007-2011-27405)

3. Mánudaginn 18. apríl, í verslun Bónuss, Laugavegi 59, Reykjavík, stolið sokkapari og matvöru, samtals að verðmæti kr. 2420.

(M. 007-2011-25715)

Teljast brot þessi varða við 244. gr. almennra hegningarlaga nr. 19/1940.

Einkaréttarkröfur:

1. Vegna ákæruliðar 2 gerir H-kk-nf B-kk-nf kröfu f.h. Byko hf., kt. 000000-0000, um að ákærða verði dæmd til greiðslu skaðabóta að fjárhæð kr. 12.490, ásamt vöxtum skv. 8. gr. vaxtalaga nr. 38/2001 frá tjónsdegi, 13. apríl 2011, en síðan dráttarvexti (sic.) skv. 9. gr. sömu laga að liðnum mánuði frá birtingu kröfunnar til greiðsludags.

2. Vegna ákæruliðar 3 gerir S-kk-nf H-kk-nf kröfu, f.h. Bónuss, kt. 000000-0000, um að ákærða verði dæmd til greiðslu skaðabóta að fjárhæð kr. 2420, ásamt vöxtum skv. 8. gr. vaxtalaga nr. 38/2001 frá tjónsdegi, 18. apríl 2011, en síðan dráttarvexti (sic.) skv. 9. gr. sömu laga að liðnum mánuði frá birtingu kröfunnar til greiðsludags.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða játaði brot sín skýlaust fyrir dóminum eins og þeim er lýst í ákæru. Þykir með játningu ákærða sem á sér stoð í gögnum málsins sannað að ákærða hafi gerst sek um þá háttsemi sem ákært er fyrir og eru brot ákærðu rétt heimfærð til refsiákvæða í ákærunni.

Ákærða er fædd 1988. Hinn 26. maí 2005 var ákvörðun refsingar ákærðu vegna eignaspjalla frestað skilorðsbundið í tvö ár. Hinn 1. apríl 2011 var ákærða dæmd í 30 daga fangelsi, skilorðsbundið í tvö ár, fyrir þjófnað og fjársvik, sem og fyrir akstur án gildra ökuréttinda og brot á reglum um gerð, búnað og skráningu ökutækja.

Með brotum þeim, sem ákærða er nú sakfelld fyrir, hefur ákærða rofið skilorð dómsins frá 1. apríl sl. Ber því með vísan til 60. gr. almennra hegningarlaga að taka upp þann dóm og gera ákærðu refsingu í einu lagi fyrri bæði málin og tiltaka hana eftir reglum 77. gr. sömu laga.

Við ákvörðun refsingar er litið til greiðrar játningar ákærðu og þess að um litla hagsmuni var að ræða. Er þetta virt ákærðu til refsimildunar. Til refsiþyngingar er hins vegar að ákærða hefur nú ítrekað brot gegn 244. gr. almennra hegningarlaga. Í ljósi alls framangreinds þykir refsing ákærðu hæfilega ákveðin fangelsi í 60 daga. Upplýst er að ákærða hefur undirgengist fíkniefnameðferð og snúið lífi sínu til betri vegar. Í ljósi þess þykir rétt að fresta fullnustu refsingar ákærðu og ákveða að hún falli niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940.

Bótakröfur féllu niður vegna útivistar.

Ákærða málsvarnarlaun skipaðs verjanda síns, K-kk-ef S-kk-ef hrl., sem þykja hæfilega ákveðin 75.300 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærða, H-kvk-nf R-kvk-nf H-kvk-nf, sæti fangelsi í 60 daga, en fullnustu refsingarinnar er frestað og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga.

Ákærða greiði málsvarnarlaun skipaðs verjanda síns, K-kk-ef S-kk-ef hrl., 75.300 krónur.

R-kvk-nf B-kvk-nf